De Ivsto Imperio Lvsitanorvm Asiatico, "Obiectioni ſatisfit dicendo in ſpecie Papiniani[*] agi princ…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Obiectioni ſatisfit dicendo in ſpecie Papiniani agi principaliter de pręſcriptione, hoc eſt de adquiſitione, quæ fit per poſſeſsionem, vt conſtat ex illis verbis, præſcriptio longæ poſſeſsionis ad obtinenda loca, ſed apertius ex Iauoleni reſponſo l. ei, a quo 21. de vſucap, ibi: Longi temporis præſcriptio non durabit, in quo præſcriptio neceſſario intelligitur de adquiſitione, de qua Iuriſconſultus quæſtionem propoſuit, vt patet, ibi: An durare nihilominus vſucapionem, & de exceptione nulla illic quæſtio, nec verbum; vrget etiam abſque cauillatione Marcianus in l. 3. ff. de requir. reis, quamcumque, ait, quæstionem apud fiſcum ſi non alia ſit præſcriptio, viginti annorum ſilentio præſcribi Diui Principes voluerunt, accedit & rubrica. ff. de exceptionibus, præſcriptionibus, & pręiudicijs, vbi copula, & tanquam diuerſa coniungit, præſertim quia ſi præſcriptio eſt exceptio, fruſtra vltra titulum de exceptionibus, adijcitur titulus de diuerſis, & temporalibus præſcriptionibus.